**Πραγματοποίηση σεμινάριου «Η χρήση της διαδικτυακής πύλης φοιτητολογίου / διδασκόντων (http://www.uniportal.ihu.gr)»**

Το Κέντρο Υποστήριξης και Διδασκαλίας Μάθησης (ΚΕΔΙΜΑ) του Διεθνούς Πανεπιστημίου Ελλάδος, σε συνεργασία με το Τμήμα Μηχανικών Πληροφορικής, Υπολογιστών και Τηλεπικοινωνιών, σας προσκαλεί τη **Πέμπτη 13 Φεβρουαρίου 2025 και ώρα 12:00-13:00** σε διαδικτυακό σεμινάριο με θέμα: «Η χρήση της διαδικτυακής πύλης φοιτητολογίου / διδασκόντων (uniportal.ihu.gr)»

Το συγκεκριμένο σεμινάριο απευθύνεται, στα Μέλη ΔΕΠ, στο Εργαστηριακό Διδακτικό Προσωπικό (ΕΔΙΠ), στο Ειδικό Τεχνικό Εργαστηριακό Προσωπικό (ΕΤΕΠ) και στους εντεταλμένους διδάσκοντες, του Διεθνούς Πανεπιστημίου Ελλάδος.

Στο σεμινάριο θα συζητηθεί (α) η πρόσβαση και το περιβάλλον χρήστη του uniportal.ihu.gr, (β) η διαχείριση μαθημάτων και φοιτητών, (γ) η εισαγωγή βαθμολογιών και παρακολούθηση προόδου, (δ) χρήσιμες λειτουργίες και δυνατότητες της πλατφόρμας και (ε) συχνές ερωτήσεις και επίλυση τεχνικών ζητημάτων. Θα περιλαμβάνεται live επίδειξη της πλατφόρμας, καθώς και ενότητα ερωτήσεων-απαντήσεων για την υποστήριξη των χρηστών.

**Ομιλητής:** Δημήτριος Βαρσάμης, Καθηγητής, Πρόεδρος του Τμήματος Μηχανικών Πληροφορικής, Υπολογιστών και Τηλεπικοινωνιών, της Σχολής Μηχανικών του ΔΙΠΑΕ και Σύμβουλος του Πρύτανη σε θέματα Ψηφιακού Μετασχηματισμού.

Η συμμετοχή θα γίνει εξ ’αποστάσεως στον παρακάτω σύνδεσμο: <https://zoom.us/j/99787179488>

Η Αντιπρύτανης Διοικητικών Υποθέσεων,

Φοιτητικής Μέριμνας και Δια Βίου Εκπαίδευσης

Βασιλική Βράνα, Καθηγήτρια του Τμήματος Οργάνωσης και Διοίκησης

Επιχειρήσεων, της Σχολής Οικονομίας και Διοίκησης

Ο Συντονιστής του ΚΕΔΙΜΑ

Γεώργιος Κούντιος,

Επίκουρος Καθηγητής

του Τμήματος Γεωπονίας, της Σχολής Γεωτεχνικών Επιστημών